MC08 Løsning og forklaring
vis nummer 0 tegner nul på displayet. Den ændrer ikke variablen antal. Efter to tryk på A er antal derfor stadig 2, selv om B viser 0. Det næste tryk på A lægger 1 til og viser 3.
Ret nulstillingen
Sæt sæt antal til 0 ind øverst i B-blokken. Sæt derefter variablen antal i vis nummer. Først ændres værdien i hukommelsen, og derefter vises den. MC08-Taeller-rettet.hex indeholder rettelsen.
Prøv samme forløb
Fra start giver A, A, B og A tallene 1, 2, 0 og 1. B, B og A giver 0, 0 og 1. Gem og genåbn filen, og gentag forsøget. Den gemte fil skal indeholde de samme rettede blokke.
Løs den nye tællefejl
MC08-Find-taellefejlen.hex lægger 2 til ved hvert tryk på A. De første to tal bliver 2 og 4. Ret 2 til 1 i ændr antal af. Fra start giver to tryk nu 1 og 2. MC08-Taellefejl-loest.hex viser løsningen.
Brug metoden igen
Skriv, hvad du forventer. Gentag de tryk, som viser fejlen. Find den blok, der ændrer den forkerte værdi, ret den, og prøv de samme tryk igen.

